# 1a etapa del Tour de França de 2011

La 1a etapa del Tour de França de 2011 es disputà el dissabte 2 de juliol de 2011 sobre un recorregut de 191,5 km, entre el Pas de Gois i el Mont des Alouettes. El vencedor fou el belga Philippe Gilbert, que d'aquesta manera aconseguí el mallot groc.

## Perfil de l'etapa

La sortida neutralitzada de l'etapa i inici d'aquesta edició del Tour de França es donà al Pas de Gois, mentre que la sortida real es donà a nivell de La Barre-de-Monts. El perfil de l'etapa és totalment pla, tot i que en el darrer tram de l'etapa hi ha petits desnivells i el final de l'etapa es farà al Mont des Alouettes, un cim de 232 msnm i puntuable de 4a categoria (2,2 km al 4,7%). L'esprint intermedi de l'etapa es troba a Avrillé (km 87).

## Desenvolupament de l'etapa

Des del primer quilòmetre Perrig Quemeneur (Team Europcar) s'escapà, seguit per Lieuwe Westra (Vacansoleil-DCM) i Jérémy Roy (FDJ). El trio amplià les diferències ràpidament, i al km 19 ja disposava de 6' 40", moment en què el Team HTC-High Road, Garmin-Cervélo i Omega Pharma-Lotto controlaren les diferències i les estabilitzaren entre els 4 i 5 minuts. A l'esprint intermedi Roy aconseguí la primera posició, mentre que Tyler Farrar (Garmin-Cervélo) encapçalà el gran grup a 2' 35".
A 50 km per a l'arribada el trio capdavanter disposava de 3' 05" sobre el gran grup, però aquesta distància es veié reduïda a sols 1' 20" a manca de 30 i finalment van ser absorbits a 18 km per a l'arribada.
L'Team Europcar passà a encapçalar el gran grup i els favorits es posaren al capdavant. A manca de 9 km Maksim Iglinski (Astana Qazaqstan Team) caigué després de tocar-se amb un espectador en un punt estret. Això provocà que d'altres corredors caiguessin i es trenqués el grup. Al capdavant quedaren una quarantena de corredors, entre ells Philippe Gilbert (Omega Pharma-Lotto) i la major part de favorits, però no pas Alberto Contador (Saxo Bank-Sungard), Samuel Sánchez (Euskaltel–Euskadi) i Luis León Sánchez (Rabobank ProTeam). Els homes del Team RadioShack i BMC Racing Team augmentaren el ritme i les diferències ràpidament cresqueren fins als 40 segons. A 2 km per a l'arribada l'Omega Pharma-Lotto passà a encapçalar el grup. A manca d'un quilòmetre Aleksandr Vinokúrov (Astana Qazaqstan Team) i després Iegor Silin (Team Katusha) atacaren, just abans que Fabian Cancellara (Team Leopard-Trek) contraataqués. Philippe Gilbert anà en la seva cerca i llençà l'esprint a manca de 500 metres, imposant-se clarament i aconseguint el mallot groc, així com els mallots de la muntanya i dels punts. Cadel Evans BMC Racing Team arribà a 3 segons i Thor Hushovd (Garmin-Cervélo) ho va fer a sis. El grup de Contador arribà a 1' 20" i el de Roman Kreuziger (Astana Qazaqstan Team), Ryder Hesjedal (Garmin-Cervélo) i Jérôme Coppel (Saur-Sojasun) a 1' 55".

## Esprints

| Esprint intermedi d'Avrillé (km 87) Primer Jérémy Roy20 pts Segon Lieuwe Westra17 pts Tercer Perrig Quemeneur15 pts Quart Tyler Farrar13 pts Cinquè André Greipel11 pts Sisè Francisco Ventoso10 pts Setè Denís Galimziànov9 pts Vuitè Borut Božič8 pts Novè Tom Boonen7 pts Desè Jimmy Engoulvent6 pts Onzè Mark Cavendish5 pts Dotzè Alessandro Petacchi4 pts Tretzè Mickaël Delage3 pts Catorzè Samuel Dumoulin2 pts Quinzè Fabio Sabatini1 pt | Esprint final de Mont des Alouettes (km 191,5) Primer Philippe Gilbert45 pts Segon Cadel Evans35 pts Tercer Thor Hushovd30 pts Quart José Joaquín Rojas26 pts Cinquè Jurgen van den Broeck22 pts Sisè Geraint Thomas20 pts Setè Andreas Klöden18 pts Vuitè Rein Taaramae16 pts Novè Christopher Horner14 pts Desè Tony Martin12 pts Onzè Linus Gerdemann10 pts Dotzè Frank Schleck8 pts Tretzè Peter Velits6 pts Catorzè Thomas Voeckler4 pts Quinzè Damiano Cunego2 pt |

## Cotes

* Mont des Alouettes. 228m. 4a categoria (km 191,5) (2,2 km al 4,7%)
    Primer Philippe Gilbert1 pt

## Classificació de l'etapa

| | Ciclista | Equip | Temps |
| 1 | Philippe Gilbert | Omega Pharma-Lotto | 4h 41' 31" |
| 2 | Cadel Evans | BMC Racing Team | + 3" |
| 3 | Thor Hushovd | Garmin-Cervélo | + 6" |
| 4 | José Joaquín Rojas | Movistar Team | + 6" |
| 5 | Jurgen Van Den Broeck | Omega Pharma-Lotto | + 6" |
| 6 | Geraint Thomas | Team Sky | + 6" |
| 7 | Andreas Klöden | Team RadioShack | + 6" |
| 8 | Rein Taaramae | Cofidis | + 6" |
| 9 | Christopher Horner | Team RadioShack | + 6" |
| 10 | Tony Martin | Team HTC-High Road | + 6" |

## Classificació general

| | Ciclista | Equip | Temps |
| 1 | Philippe Gilbert | Omega Pharma-Lotto | 4h 41' 31" |
| 2 | Cadel Evans | BMC Racing Team | + 3" |
| 3 | Thor Hushovd | Garmin-Cervélo | + 6" |
| 4 | José Joaquín Rojas | Movistar Team | + 6" |
| 5 | Jurgen Van Den Broeck | Omega Pharma-Lotto | + 6" |
| 6 | Geraint Thomas | Team Sky | + 6" |
| 7 | Andreas Klöden | Team RadioShack | + 6" |
| 8 | Rein Taaramae | Cofidis | + 6" |
| 9 | Christopher Horner | Team RadioShack | + 6" |
| 10 | Tony Martin | Team HTC-High Road | + 6" |

## Classificacions annexes

| Classificació per punts Ciclista Equip Total 1r Philippe Gilbert Omega Pharma-Lotto 45 pts 2n Cadel Evans BMC Racing Team 35 pts 3r Thor Hushovd Quick Step 30 pts | Classificació de la muntanya Ciclista Equip Total 1r Philippe Gilbert Omega Pharma-Lotto 1 pt |
| Classificació del millor jove Ciclista Equip Temps 1r Geraint Thomas Team Sky 4h 41' 37" 2n Rein Taaramae Cofidis m. t. 3r Iegor Silin Team Katusha m. t. | Classificació per equips Equip Temps 1r Omega Pharma-Lotto 14h 04' 45" 2n BMC Racing Team + 3" 3r Team Leopard-Trek + 6" |

## Abandonaments

No es produí cap abandonament durant la disputa de la primera etapa.

## Referències

* ↑ Recorregut de la 1a etapa
* ↑ Classificacions de la 1a etapa al web oficial (castellà)
* ↑ Resum de la 1a etapa al web oficial (castellà)

## Enllaços externs

* 1a etapa al web oficial del Tour